Xalqaro kosmik stansiyasi ekipajining 3 nafar a’zosi Qozog‘istonga qo‘ndi, deb xabar qilmoqda RIA Novosti agentligi. "Roskosmos" fazogirlari Sergey Rijikov va Andrey Borisenko hamda NASA astronavti Robert Sheyn Kimbrou Yerga muvaffaqiyatli qo‘ndi. Ular 173 kun fazoda qolishdi. Bortida atigi ikki nafar fazogir bo‘lgan "Soyuz MS-04" parvozi Boyqo‘ng‘ir kosmodromidan 20 aprelda amalga oshirilishi belgilangan. Unda "Roskosmos" kosmonavti Fyodor Yurchixin va NASA astronavti Jyek Fisher fazoga ko‘tariladi. Fazo kemasi XKSga 70 kgli yukni ham yetkazadi.